CELEX: 62012CA0225
Language: et
Date: 2013-11-07 00:00:00
Title: Kohtuasi C-225/12: Euroopa Kohtu (teine koda) 7. novembri 2013 . aasta otsus (Raad van State eelotsusetaotlus — Madalmaad) — C. Demir versus Staatssecretaris van Justitie (Eelotsusetaotlus — EMÜ-Türgi assotsiatsioonileping — Assotsiatsiooninõukogu otsuse nr 1/80 artikkel 13 — „Standstill” tingimused — Mõiste „seaduslik riigis viibimine” )

11.1.2014   
            
            
               ET
            
            
               Euroopa Liidu Teataja
            
            
               C 9/9
            
         Euroopa Kohtu (teine koda) 7. novembri 2013. aasta otsus (Raad van State eelotsusetaotlus — Madalmaad) — C. Demir versus Staatssecretaris van Justitie
   (Kohtuasi C-225/12) (1)
   
   (Eelotsusetaotlus - EMÜ-Türgi assotsiatsioonileping - Assotsiatsiooninõukogu otsuse nr 1/80 artikkel 13 - „Standstill” tingimused - Mõiste „seaduslik riigis viibimine”)
   2014/C 9/13
   Kohtumenetluse keel: hollandi
   
      Eelotsusetaotluse esitanud kohus
   
   Raad van State
   
      Põhikohtuasja pooled
   
   
      Kaebuse esitaja: C. Demir
   
      Vastustaja: Staatssecretaris van Justitie
   
      Ese
   
   Eelotsusetaotlus — Raad van State — Madalmaad — EMÜ-Türgi assotsiatsioonilepinguga asutatud assotsiatsiooninõukogu 19. septembri 1980. aasta otsuse nr 1/80 assotsiatsiooni arengu kohta artikli 13 tõlgendamine — Liikmesriikide suhtes kehtiv keeld sätestada uusi piiranguid Türgi töötajate tööturule sisenemisele, kui viimased viibivad ja töötavad seaduspäraselt vastavate liikmesriikide territooriumil — Liikmesriigi õigusnormid, mis näevad ette materiaalõiguslikud tingimused ja/või menetlusnormid Türgi kodanike selle liikmesriigi territooriumile esmakordsele lubamisele — Nõue, et enne Madalmaadesse sisenemist ja elamisloa taotlemist peab isikul olema ajutine elamisluba — Euroopa Kohtu 21. oktoobri 2003. aasta otsuse liidetud kohtuasjades C-317/01 (Abatay) ja C-369/01 (Sahin) (EKL 2003, lk I-12301) punkt 85
   
      Resolutsioon
   
   
               1.
            
            
               Euroopa Majandusühenduse ja Türgi vahelise assotsiatsioonilepinguga, millega loodi assotsiatsioon Euroopa Majandusühenduse ja Türgi vahel ning millele kirjutasid 12. septembril 1963 Ankaras alla ühelt poolt Türgi Vabariik ning teiselt poolt EMÜ ja ühenduse liikmesriigid, ja mis sõlmiti, kiideti heaks ja kinnitati ühenduse poolt nõukogu 23. detsembri 1963. aasta otsusega 64/732/EMÜ, asutatud assotsiatsiooninõukogu 19. septembri 1980. aasta otsuse nr 1/80 assotsiatsiooni arengu kohta artiklit 13 tuleb tõlgendada nii, et kui vastuvõtva liikmesriigi meetme eesmärk on määratleda Türgi kodanike seaduslikult riigis viibimise tingimused, võttes vastu nende kodanike sellesse riiki sisenemise, seal viibimise ja vastavalt asjaoludele ka seal töötamise materiaalõiguslikud tingimused ja/või menetlusnormid või muutes neid tingimusi, ja kui need tingimused kujutavad endast Türgi kodanike liikumisvabaduse uut piirangut selles artiklis sätestatud „standstill” tingimuse tähenduses, ei võimalda selle tingimuse kohaldamist välistada pelk asjaolu, et selle meetme eesmärk on ära hoida ebaseaduslikku riiki sisenemist ja seal ebaseaduslikult viibimist enne elamisloa taotluse esitamist.
            
         
               2.
            
            
               Otsuse nr 1/80 artiklit 13 tuleb tõlgendada nii, et „seaduslikuks riigis viibimiseks” ei saa pidada ajutise elamisloa omamist, mis kehtib ainult kuni elamisõiguse kohta lõpliku otsuse tegemiseni.
            
         
      (1)  ELT C 243, 11.8.2012.